Diari Oficial de la Generalitat Valenciana


Sumari del DOGV 2774, del 20-06-1996 (1996/838521)

ACORD de 5 de juny de 1996, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de la Diputació Provincial de València.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2774

Data del DOGV
:   20-06-1996

Secció del DOGV
:   ALTRES DISPOSICIONS

Número del document
:   1996/838521


Data del document
:   05-06-1996

Organisme emissor
:   Conselleria de Presidència

Tipus de document
:   Acord

ACORD de 5 de juny de 1996, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de la Diputació Provincial de València.   
El Govern Valencià, en la reunió del dia 5 de juny de 1996, adoptà l'acord següent:  
La Diputació Provincial de València, després de l'aprovació, per l'òrgan competent, del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de millora de seguretat viària en la travessera de Náquera en VP-6044, Burjassot-Torres Torres (S-244).  
Aquesta declaració d'ocupació urgent es justifica en la necessitat de realitzar l'esmentada obra per a solucionar els problemes de seguretat viària causats per l'escassa visibilitat existent en la intersecció de les carreteres VP-6044 i VV-6045, punt en el qual es produeixen accidents amb certa freqüència.  
Sotmés l'expedient a informació pública, les persones afectades no hi van presentar al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per la Diputació Provincial de València per a l'execució del projecte de millora de seguretat viària en la travessera de Náquera en VP-6044, Burjassot-Torres Torres (S-244).  
Llista de béns afectats:  
Núm. 1:  
Parcel·la: 99.57.2-58.  
Propietari: José Pérez MiÑana.  
Domicili: avinguda de Catalunya, 1 (València).  
Tipus de terreny (ús): zona urbana.  
Superfície afectada: 141 m2.  
Núm. 2:  
Parcel·la: 20.45.7-05.  
Propietari: Apartaments Fontana.  
Domicili: passeig de les Delícies (Náquera).  
Tipus de terreny (ús): zona urbana.  
Superfície afectada: 236 m2.  
Núm. 3:  
Parcel·la: 99.40.0-14.  
Propietaris: María Luisa i Mateo Moreno Tomás.  
Domicili: carrer del Mestre Valls, 2 (Náquera).  
Tipus de terreny (ús): zona urbana.  
Superfície afectada: 1.626 m2.  
Núm. 4:  
Parcel·la: 96.64.7-22.  
Propietari: Alejandro Escribano Vidal.  
Domicili: carrer de Misser Mascó, 8 (València).  
Tipus de terreny (ús): zona urbana.  
Superfície afectada: 5 m2.  
Núm. 5:  
Parcel·la: 33.35.3-58.  
Propietari: Federico Félix Ferrer.  
Domicili: carrer de Manuel Martínez, 18 (Foios).  
Tipus de terreny (ús): zona urbana.  
Superfície afectada: 12 m2.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant la Diputació Provincial de València, les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la Llei 30/1992). Tot això, sense perjudici que les persones interessades puguen interposar qualsevol altre recurs que consideren oportú.  
Castelló de la Plana, 5 de juny de 1996  
El conseller secretari del Govern Valencià,  
JOSÉ JOAQUíN RIPOLL SERRANO